രാജ്യത്തെ ഞെട്ടിച്ചുകൊണ്ട് വീണ്ടും ജമ്മു കശ്മീരില് ഭീകരാക്രമണം ശ്രീനഗറില് പ്രിന്സിപലടക്കമുള്ള രണ്ട് അധ്യാപകര് കൊല്ലപ്പെട്ടു, മനുഷ്യത്വമില്ലാത്ത പ്രവൃത്തിയെ അപലപിക്കുന്നത് കൊണ്ട് മാത്രം കാര്യമില്ലെന്നും ഒമര് അബ്ദുള്ള രാജ്യത്തെ ഞെട്ടിച്ചുകൊണ്ട് ജമ്മു കശ്മീരില് വീണ്ടും ഭീകരാക്രമണം. ശ്രീനഗറില് രണ്ട് അധ്യാപകര് ഭീകരുടെ ആക്രമണത്തില് മരണപെട്ടു. ഭീകരര് ഇവരെ വെടിവച്ച് കൊല്ലുകയായിരുന്നുവെന്നാണ് പുറത്തു വന്ന റിപ്പോര്ട്ടിലുള്ളത്. ശ്രീനഗര് ഇഡ്ഗ ഗവണ്മെന്റ് ബോയ്സ് ഹയര്സെകന്ഡറിസ്കൂളിലെ പ്രിന്സിപലടക്കമുള്ള രണ്ട് അധ്യാപകരാണ് ആക്രമണത്തില് കൊല്ലപ്പെട്ടിരിക്കുന്നത്. പുറത്ത് വന്ന റിപ്പോര്ട്ട് അനുസരിച്ച് രാവിലെ 11.15 ലോടെയാണ് സുപീന്ദര് കൗര്, ദീപക് എന്നീരണ്ട് അധ്യാപകര്ക്ക് നേരെ ഭീകരര് നിറയൊഴിച്ചത്. ഉടനെ ആശുപത്രിയിലെത്തിക്കാനായെങ്കിലും മരണം സംഭവിച്ചു കഴിഞ്ഞിരുന്നുവെന്നാണ് ആശുപത്രി അധികൃതര് വ്യക്തമാക്കിയത്. ആക്രമണം നടത്തിയ ഭീകരര്ക്കായുള്ള അന്വേഷണം പുരോഗമിക്കുന്നുണ്ടെന്ന് സൈന്യം അറിയിച്ചു. എന്നാല്, കഴിഞ്ഞദിവസം നടന്ന ഭീകരാക്രമണത്തില് ജമ്മുകശ്മീരിലെ പ്രമുഖ വ്യവസായി അടക്കം മൂന്ന് പേര് കൊല്ലപ്പെട്ടിരുന്നു. ഭീകരര്ക്കായി പ്രദേശത്ത് സൈന്യം തെരച്ചില് നടത്തിയിരിക്കുന്നത്. ആക്രമണം ഞെട്ടിക്കുന്നതാണെന്ന് നാഷണല് കോണ്ഫറന്സ് നേതാവ് ഒമര് അബ്ദുള്ള ട്വീറ്റ് ചെയ്തു. മനുഷ്യത്വമില്ലാത്ത പ്രവര്ത്തിയെ അപലപിക്കുന്നത് കൊണ്ട് മാത്രം കാര്യമില്ലെന്നും ഒമര് അബ്ദുള്ള വ്യക്തമാക്കി.